Програма НОВО РАЗБИРАНЕ С Дуайт Нелсън Вести от Изток
От университета АНДРЮС
НОВО РАЗБИРАНЕ С Дуайт К. Нелсън
Заедно с вас започваме да разглеждаме Словото.
Поради Божията благодат ние имаме възможност да го изучаваме заедно.
Тази сутрин Бог ще ни научи на нещо
и аз се моля всичко да е ясно.
Присъединявам се към вас в искрена молитва към Бога.
Моля Те, свети ярко чрез Свещеното писание.
Моля Те, свети ярко.
Ще се помоля с вас, преди да започнем.
О, Боже, какво можем да кажем?
Твоята благодат все още ни удивлява.
Ние дишаме, сърцата ни туптят чрез даровете на тази благодат.
Ти ни поддържаш, грижиш се за нас
не винаги толкова чудно, колкото направи с Ерика,
и ние го разбираме.
Но когато се случат тези чудеса на благодатта,
ние заедно Ти се възхищаваме.
Очите Ти са над врабчето
и над всеки от нас като Твои земни деца.
Ние Ти се покланяме.
Нищо не се е променило в отношенията между нас.
И сега, когато отваряме Свещеното писание,
извлечи от сърцата ни не само отговор -
поклонение пред Тебе,
но и отклик в умовете ни към този живот, на който си ни призовал.
В името на Исус, молим Те, продължавай да ни говориш.
Амин.
Следните думи са написани пред век:
"Идването на Христос ще се случи по време на най-мрачния час
в историята на земята."
Задаваме въпроса:
Имате ли чувството, че напоследък става все по-мрачно?
Учените вярват, че е така.
Знам че сте чували за лунна светлина, но знаете ли за земната светлина?
Учените използват термина земна светлина, за да опишат албедото –
отражението на земята към луната.
Когато слънцето озарява земята, ние поемаме по-голяма част от енергията му,
но връщаме обратно една малка част от нея
и тя отива към най-близкия ни съсед, луната,
като по този начин слабо осветява луната,
дори когато не е директно осветена от слънцето.
Искам да ви покажа една снимка на НАСА.
Това, което виждате, е възможно единствено благодарение на земната светлина.
Погледнете я.
Разбира се, разпознавате планетата Земя.
Всички обичаме нашия дом.
Сателитът минава покрай извивката на луната
причината поради която виждаме луната,
(слънцето не осветява луната) виждаме луната само поради земната светлина,
която се отразява от земята към луната.
Сред астрономите и учените се води следният дебат:
Става ли земята по-тъмна?
Някои вярват, че поради метана и въглеродния двуокис в атмосферата,
глобалното затопляне и парниковия ефект,
слънчевата енергия се задържа и земята става по-тъмна.
Други вярват, че става точно обратното.
Планетата ставала по-ярка и някои изследвания потвърждават и двете заключения.
Аз не съм учен, но знам нещо.
В Апокалипсиса има един-единствен ред, който заявява,
че земята ще бъде озарена за последен път от ярка светлина.
В най-мрачния час на световната история
ще има светлинна експлозия, земно светене при последния изгрев.
Погледнете тази картина - не на екрана, а в своите библии.
Отворете, моля, библиите си на последната книга, Апокалипсиса.
Ще отворим заедно на гл. 18.
Невероятно, изключително пророчество - земната светлина се появява.
Откровение 18 гл. - аз ще използвам превода Нов Кинг Джеймс,
както споделих с вас миналата седмица, когато започнахме изучаването.
Ще се придържам към NKJV, а вие използвате любимия си библейски превод.
Ако не сте донесли Библия, навлезте в Словото с нас, защото то няма да е от екрана.
На пейките пред вас има библии. Извадете една, която също е NKJV.
Моят приятел, пастор Дъг, който в петък вечерта ще застане пред вас,
също ще използва NKJV.
Ако искате да продължите с този превод, това е добре.
Нека ви дам и страницата - 832 от библиите на пейките.
Откр. 18 гл. Засега само един стих.
18:1: "След това видях... ", става въпрос за престарелия Йоан на Патмос.
"След това видях друг ангел, който слизаше от небето и имаше голяма власт;
и земята бе осветена от неговата слава."
Земна светлина. За последен път на тази планета.
Въпрос: Откъде идва тази експлозия на слава?
Знам, че в нашите библии се каза, че ангел слиза от небето.
Едва ли сте убедени, че един ангел може да изпълни целия свят със слава.
Невъзможно. Откъде го знам ли?
Защото ангелите са сътворени същества като нас.
Няма сътворено същество на земята, което да притежава дори частица слава,
произлизаща от самото него. Ангелите и хората са като луната.
Да видим снимката на луната.
Ние сме точно като тази луна.
Ако махнем слънцето, каква част от луната бихте могли да видите?
Нула! Нищо!
Луната зависи изцяло от външен източник на сила, за да получи светлина.
Това е евангелската истина за ангелите и човешките същества.
Ако в тебе, сестро и братко, или в мене има нещо добро,
то е защото има външен източник, който ни дава светлина.
Не е възможно ангел да озари цялата земя.
Откъде идва тази слава непосредствено преди идването на Христос?
Ще кажете: Чакай малко, какво значи "преди идването на Христос"?
Откъде знаеш, че става въпрос за края на света?
Знаем го от контекста. Нека го разгледаме.
Откр. 18:1, прочетете го отново.
"След това видях друг ангел, който слизаше от небето и имаше голяма власт;
и земята бе осветена от неговата слава." Ст. 2: "Той извика със силен глас..."
Това е високият вик.
"Той извика със силен глас: Падна, падна великият Вавилон и стана жилище на бесовете,
свърталище на всякакъв нечист дух и свърталище на всякаква нечиста и омразна птица."
Ст. 3: "...защото всички народи пиха от виното на нейното разпалено блудстване
и земните царе блудстваха с нея, земните търговци се обогатиха от безмерния й разкош."
Ст. 4: "И чух друг глас от небето..."
Не може да е ангел.
Високият вик на ангела е описан в ст. 2 и 3.
Ст. 4 казва: И чух друг глас от небето.
Йоан заявява: "И чух друг глас от небето, който казваше: излез от нея..."
Това е Божият глас.
"...излез от нея, народе Мой, за да не участваш в греховете й и да не споделяш язвите й."
Всеки, който познава Библията поне малко, знае, че там се говори за последните седем язви
в човешката история. Така ли е?
Това се случва малко преди язвите. Откр 18:4 е малко преди язвите.
Ще има изблик на светлина върху това синьо-зелено земно кълбо.
Какво се случва тук?
По време на моята творческа почивка от четири седмици,
за да се подготвя за тази поредица,
попаднах на едно невероятно откритие, което искам да споделя с вас.
Трябва да кажа нещо, което не споделихме миналата събота.
Тази поредица е пряк резултат от вашите отговори на едно проучване.
В края на миналия семестър ви попитахме какво желаете да се проповядва в тази църква.
Получихме стотици и стотици отговори.
Останах направо смаян.
Както и да го оценявате, огромният брой ваши отговори бяха за доктрини и пророчества.
Моля те, отдели време за доктрините и пророчествата.
Студенти, преподаватели и хора от общността.
Трябва да знаете, че тази нова поредица е молитвен отговор на вашите искания.
Проучвах въпроса по време на кратката си почивка.
Попаднах на новозаветен учен, който е забелязал,
че почти всяка дума и фраза от Откровение е пряко заимствана от Стария завет.
Това беше нещо ново за мене.
Всяка дума и фраза... което означава, че ако изследваме връзката със Стария завет,
ще открием важните ключове, които отварят апокалиптичните пророчества.
Така се доказва и великият протестантски принцип:
Библията трябва сама да тълкува себе си.
Този принцип е толкова важен за нас като живеещи в третото хилядолетие,
че искам да си извадите ръководството и да го запишете.
Вземете ръководството от бюлетина за богослужение...
Ако някои от вас са дошли и са взели само един брой, тук има най-добрите разпоредители на света,
които ще ви дадат ръководство. Трябва да го получите,
някои от нещата са изключително важни. Вдигнете ръка, за да получите ръководството.
А тези от вас, които гледат по телевизията, нека ви покажа нашия уеб сайт.
Кликвате върху новата поредица "Вести от Изток".
Част 2, озаглавена "Последният изгрев" ("Последното изгряване на Сина")
Кликвате върху "Последният изгрев" и ще имате идентично ръководство.
Ако гледате DVD, натиснете паузата и си вземете ръководството.
Да отидем на първите редове от ръководството.
Попълнете ги, ако имате химикалки.
№1: Откровение 18:1 е акопалиптичен кадър от "земната светлина".
Запишете си го - "земна светлина".
Последен изблик на земна светлина в свещената история.
Продължавайте да пишете.
Чия слава?... запишете си думата слава.
Между другото, гръцката дума за слава е "докса", откъдето идва думата доксология (славословие).
Чия слава изпълва земята малко преди идването на Христос?
Продължавайте да пишете.
Спомнете си, че почти всяка дума и фраза от книгата Откровение е заета директно
от Стария завет. Не забравяйте великия протестантски принцип, че Библията
е най-добрият тълкувател на самата себе си. Не приемайте ничие слово за свещено писание.
Нито на професора, нито на пастора... никой.
Вие задълбайте, вие вземете това слово, защото Бог ви го е поверил.
Никоя общност не може да ви диктува, сами приемете словото.
Библията е най-добрият тълкувател на самата себе си.
Днес много хора си имат неприятности, защото забравят този важен принцип.
Има разни невероятни идеи, започвам да ги чувам дори сред нашата общност.
Невероятни идеи за Израел, Иран, Ирак и исляма.
Вие сте в беда в мига, в който се отклоните от този принцип.
Оставете Библията сама да тълкува себе си.
Ако почти всяка фраза и дума в Апокалипсиса са взети от Стария завет,
да видим кой е ключът, който може да отключи разбирането ни за Откр. 18:1.
Успокойте се, ето го!
Връщаме се към Стария завет, книгата Йезекиил.
Кога за последно сме чели от тази прашна старозаветна книга?
Йезекиил 43 гл., страница 519.
Трудно е да се намери Йезекиил, но той си е там – наистина голяма книга.
Да разгледаме първите два стиха от гл. 43:
43:1: "После ме заведе..." Той, Бог.
Всъщност, Йезекиил е във Вавилон. Той е пленник и пророк.
Показан му е Йерусалим.
"После Той ме заведе при портата, която гледа към изток."
Ключова дума. Ще се върнем към нея – изток.
Ст. 2: "Тогава видях, че славата на израелевия Бог идваше от източния път; гласът Му беше като
глас на много води и светът сияеше от славата Му." Дами и господа, кога чухте и прочетохте тези думи?
Къде ги прочетохте?
Не е викторина. Откровение 18:1.
Нека ви ги покажа на разделен на две екран,
за да видите двата стиха един до друг.
Почти идентични... забележете и обобщението на двата стиха.
Йезекиил 43:2: "Светът светеше от славата Му."
Откр. 18:1: "И земята бе осветена от Неговата слава."
Когато погледнем старозаветния ключ
и оставим Библията сама да тълкува себе си...
Никой не може да каже: "Аз си мисля, че този ангел от Откр. 18 не означава нищо... "
Какво мисли Бог? Какво е записано в Библията?
Когато позволим старозаветният ключ да отключи...
Две насоки, запишете си ги:
Насока № 1: Славата, която изпълва земята, е славата на самия БОГ!
Не е ангел, вече си го изяснихме.
Сега вече знаем кой е този "ангел".
Насока № 2: Славата, която изпълва земята, идва от ИЗТОК.
Изток е ключовата дума в тази нова поредица - Вести от Изток.
Знаете ли защо? Продължавайте да пишете.
Изток е тайнствената улика,
която се намира в кулминацията на най-дългото и всеобхватно пророчество на цялата Библия.
Миналата събота разгледахме въведението към това пророчество.
Няма по-дълго пророчество в цялата Библия.
Пророчеството започва в Даниил 10 гл.
Следва нещо велико в Даниил 11 гл.
Даниил 12 гл. го продължава.
Когато пише книгата си, Даниил не използва разделение по глави и стихове.
Те са добавени по-късно.
Пророчеството се развива от 10 до 12 гл.
Изток. Критично важен ключ.
Искам да разгледате още сега колко стратегически важен е изтокът
в зашеметяващата кулминация на най-тъмния за земята час.
Не е възможно да стане по-тъмно от това, което е описано в Даниил.
В една от следващите съботи заедно с Дъг Бачелър ще се впуснем в Дан. 11 гл.
Ще ви дам само един бърз предварителен преглед на важността на "изтока".
Да отидем на Даниил 11 гл.
Бърз преглед на стиховете във връзка с кулминацията.
Колко тъмна е тъмнината в края на времето? Даниил. 11 гл.
Миналата седмица бяхме на 10 гл., сега разглеждаме 11 гл.
Ще вървим към кулминацията, но не е възможно да прочетем всичко.
Някои от вас ще бъдат въвлечени, макар и чрез този кратък преглед.
Вие ще започнете да изследвате и това може само да ме радва... заповядвайте.
Дан. 11 гл., да минем към края, ст. 40:
Огромна глава.
Няма да разкрия нито един символ тук, но вие ще разберете защо.
11:40: "И в края на времето..." малка улика за нас.
"И в края на времето южният цар ще се сблъска с него..." (северния цар).
"... и северният цар ще дойде против него като вихрушка, с колесници, конници и много кораби;
И като влезе в страните, ще нахлуе и ще мине през тях."
Дан. 11:43: "(Северният цар) ще завладее съкровищата на златото, на среброто и на всички
скъпоценности на Египет; и либийците и етиопците ще следват по стъпките му."
А сега ст. 44: "НО ИЗВЕСТИЯ ОТ ИЗТОК..." Задръжте тук.
Тези, които ползват Американския стандартен превод, четат:
"Но слухове от изток..."
Ето, от тук идва заглавието на тази поредица.
"Но слухове от изток и север ще го смутят; затова ще излезе с голяма ярост
да погуби мнозина и да ги обрече на изтребление." "И ще постави шатрите на палата си
между моретата, върху славния свят хълм; но при все това ще бъде постигнат от края си
и няма да има кой да му помогне."
Да не мислите, че всичко спира тук? Даниил дори не е знаел за 12 гл.
Той просто продължава да пише.
Отиваме на 12:1 - колко черен е мракът, преди Христос да дойде.
"И в онова време великият княз Михаил..."
Миналата седмица открихме кой е Михаил.
Освежете паметта ми – кой е Михаил.
Самият Христос.
Тези от вас, които гледат за първи път, сигурно си казват: Това не може да се докаже.
Направихме го миналата седмица.
Отидете на уеб сайта, свалете ръководството за изучаване и ще откриете това,
което Меланхтон, великият протестантски реформатор е открил.
Наистина Михаил е апокалиптичен символ на самия Христос.
12:1: "И в онова време великият княз Михаил, който се застъпва за твоя народ, ще се повдигне;
и ще настане време на страдание, каквото никога не е имало, откакто народ съществува
до онова време; и в онова време твоят народ ще се отърве - всеки, който бъде намерен
записан в книгата." Какво ще кажете?
Няма от какво да се страхуваме.
Искам да ви кажа нещо: Слуховете от изток са добра вест. И знаете ли защо?
Каквито и да са те, водят до края на мрачното управление на силата на унищожението,
дават и избавление на Божия народ.
Което и да е това мрачно и зло царство от север, слуховете го вбесяват.
Това е добра вест за нас.
Те го вбесяват и го подтикват към унищожение на онова, което го заплашва.
Наистина е добра вест. Слухове от изток.
В настоящата поредица ще разгледаме всеки текст, свързан с изтока в апокалиптичните пророчества.
Страхотно, сигурно ще бъдем тук две години.
Имам добра вест: Те са само три.
Поредицата е кратка, пророчествата са само три.
Днес е първото.
Моля ви, напишете го: Слух № 1:
Откровение 18:1 и Йезекиил 43:2.
Знаем, че е слух от изток.
Току-що посочихме, че Старият завет го отключва. Наистина е от изток.
В този момент трябва да зададем въпроса:
Какво е значението на този първи слух от изтока?
Ще ви кажа: отговорът е чудно прост!
Всъщност, можете да отговорите на въпроса с въпрос.
Какво се случва на изток всяка сутрин от началото на времето?
Какво се случва на изток?
Отговор: слънцето изгрява.
Алилуя!
Освен ако не летите към Австралия.
Тогава няма изгрев.
Преди 3-4 седмици бях в Австралия.
Тръгнах от Лос Анджелис в 10 ч вечерта.
Пристигнах в Сидни рано сутринта във вторник.
Нямаше понеделнишки изгрев.
Завинаги е изчезнал от историята. Колко трагично.
Ако летя към Австралия, губя време.
Печелим го, разбира се при завръщане.
Няма изгрев и ако живеете на северните ширини.
Знаете, че там слънцето не изгрява през зимата.
Ние обаче не разглеждаме тези изключения.
Запишете: добрата вест за изтока е че той е там, където слънцето изгрява.
Еврейската дума за изток - миздрак, току-що прочетохме в Дан. 11:44.
Думата буквално означава "мястото на изгрева".
А коя е добрата новина за изгрева?
Ще разгледаме заедно още един текст.
Отиваме в края на Стария завет - не на Библията, а на Стария завет.
Малката книга на Малахия, последната страница на Стария завет.
Прочете я, ето защо изгревът на слънцето, предсказан в края на времето
като земна светлина, е толкова важен.
Малахия 4:2, говори Бог. Последната страница на Стария завет, точно преди Матей.
"А на вас, които се боите от името Ми, ще изгрее Слънцето на правдата
с изцеление в крилата си." Не е ли красиво?
Моля, попълнете го в ръководството за изучаване.
Ще изгрее Слънцето на правдата с изцеление в крилата си.
Трябва да знаете, че в ст. 1 и 5 става съвсем ясно, че това събитие
се случва в края на земната история,
защото ст. 5 описва великия и страшен ден Господен.
Това означава, че е краят, финишът на човешката цивилизация.
Малко преди това Слънцето на правдата ще изгрее с изцеление в крилата си.
Кое е това Слънце на правдата с главно С?
То има съживителна сила в прострените си ръце... кое е то?
Не е сложна наука, не ви трябва НАСА, за да отговорите.
Знаете кой е, запишете си го бързо.
В поредица от стихове отбелязвате само липсващите думи.
В евангелието на Йоан 8:12 и отново в 9:5 Исус бива цитиран:
"Аз Съм Светлината" с главно С. "Аз Съм Светлината на света."
Исус смело го заявява в евангелието на Йоан.
Павел го потвърждава няколко десетилетия по-късно.
2Коринтяни 4:6: "Бог, Който е казал на светлината [с малко с] да изгрее от тъмнината..."
"... за да просвети с познаването на Божията слава в лицето на Исус Христос."
Когато светът е изпълнен с Божията слава, откъде ще дойде тази слава?
Тя трябва да дойде от лицето на Исус Христос.
Някак си Исус е жизнено важен за изпълнението на Откр. 18:1.
Още един текст: Откровение 1 гл. Миналата седмица я разгледахме.
Старият Йоан е на Патмос, покланя се на Бога в събота.
Докато се покланя на Бога, се чува мощна експлозия.
Йоан, който пада като мъртъв, зърва Христос, дошъл да се види лично със своя приятел.
Йоан зърва лицето на Христос. Пише следното:
"...и лицето Му светеше, както свети слънцето в силата си."
Гръцката дума за сила е "дунамис", откъдето идва думата "динамит".
Ядрена сила в слънцето - така ни казват учените.
Силата на слънцето... видях лицето Му да свети като слънцето.
И така, кое е това Слънце на правдата,
което ще озари земята със съживителна, животодавна сила малко преди края на времето?
Запишете си: Слънцето е Синът!
Слънцето е Синът!
Продължете да пишете. Според Откровение 18:1 и Йезекиил 43:2
това ще бъде последният изгрев на Божията слава в Христос Исус,
която ще обхване света, "както водите покриват морето" (Авакум 2:14).
Какъв е изводът?
Откровение 18:1 безспорно предсказва глобално съживление малко преди края на времето.
И то ще бъде съсредоточено в Христос Исус.
Сега няма да отправям лични и пасторски призиви към вас.
Преди около 120 години
двама млади американци, единият - лекар на име Д. Дж. Уагонър, а другият - писател, А. Т. Джоунс,
Откриват в библиите си славата на вечното евангелие.
Искам да споделя с вас седем много кратки точки.
Славата на вечното евангелие – не спирайте да пишете.
№ 1: Кое е вечното евангелие? Хайде Дуайт, кое е то?
№ 1: Дори и най-добрите от нас живеят с нечисти мотиви, егоизъм и лична правда
подобна на "изцапана дреха" (Исая 64:6) Дори и най-добрите от нас.
Най-доброто, на което сме способни, е като изцапана дреха.
№ 2: Затова "всички съгрешиха и не заслужават да се прославят от Бога" (Римл. 3:23).
Никой от нас не притежава тази слава, никой, никой, никой...
№ 3: Всички заслужаваме да умрем за вечността (Римл. 6:23).
Заплатата на греха е вечна смърт.
№ 4: Но тъй като толкова възлюби падналите грешници, Бог изпрати единствения Си Син,
за да ни спаси (Йоан 3:16; 1Тим. 1:15). "Христос Исус дойде да спаси грешните,
от които главният съм аз." Това е написано от най-големия светия, който някога е живял.
Ако някой светия каже, че е светия - хич не ми пробутвайте тия.
№ 5: И така, Исус, въплъщението на Божията любов между нас,
прие кръста и пострада с нашата смърт,за да можем ние да получим Неговия живот(Ис. 53:6; 2Кор. 5:21).
№ 6: Като се уповаваме единствено, единствено, единствено в Христос,
да заменим изцапаните си дрехи за бялата одежда на Неговата съвършена правда (Римл. 4:3; Ис. 61:10).
№ 7: Покрити с неговия живот, можем смирено да ходим с Бога в този живот
и с радост да обитаваме с Него в бъдещия живот (Откр. 3:20; 21:3).Не е ли удивително?
Неговата благодат все още ме удивлява!
Чудна благодат!
Това е вечното евангелие.
Преди около 120 години една жена,
която е изследвала Библията и е била вдъхновена от Духа теолог,
чува беседите на тези двама американци и бива развълнувана до сълзи.
След време пише:
Ще ви покажа думите на екрана.
"В голямата Си милост Господ изпрати най-скъпоценна вест на народа Си
чрез Уагонър и Джоунс. Тази вест трябваше да покаже по най-явен начин на света
издигнатия Спасител, жертвата за греховете на целия свят. Вестта посочи оправданието
[Бог снема всички обвинения против нас] чрез вяра в Гаранта;
вестта покани хората да приемат Христовата правда, която се проявява чрез послушание
към всички Божии заповеди. Мнозина бяха загубили Исус от погледа си.
Те трябваше да насочат очите си към Божествената Му личност, Неговите заслуги и непроменимата
Му любов към човешкото семейство."
Дами и господа, славата на вечното евангелие е най-Христоцентричната вест поверявана някога
на верска общност в историята, и това е евангелската истина.
Това е евангелската истина.
Същата писателка прави шокиращото изказване... прочетете го.
Имате го в ръководството за изучаване.
"Това е вестта, която Бог е наредил да бъде представена на света.
Това е третата ангелска вест, която трябва да бъде провъзгласяване със силен глас..."
Директен цитат от Откровение18:1. Ангелът, който слиза - точно това се случва, казва авторката.
"Това е третата ангелска вест, която трябва да бъде провъзгласяване със силен глас
и да е придружавана с изливане на Святия Му Дух в изобилна мярка."
С други думи, вестта на спасение и праведност чрез вяра единствено в Христос,
провъзгласена от двамата искрени младежи през 1888 г.,
е тази "най-скъпоценна вест", изпратена от Бога,
за да възпламени съсредоточеното в Христос световно съживление, пророкувано в Откровение 18:1.
Запишете си го – съживление, пророкувано в Откровение 18:1.
Това трябва да доведе до изпълнението на Откр. 18:1,
т.е. най-важната и променяща света вест, поверявана някога на верска общност в историята,
е точно тази вест.Тя е най-силно съсредоточената в Христос вест в историята на света.
Загубили ли сме тази съсредоточеност в Христос?
Къде е страстта ни за Исус?
Къде е тази страст?
Страхувам се, че понякога не го разбираме.
Искам да ви разкажа една история.
Разказах я на едно семейство, което се беше събрало
да празнува 100-годишния рожден ден на баба Хейз.
Историята е за Рой Уетстийн, професионален бижутер.
Уетстийн живее в Тусон, Аризона.
Там организират онова голямо шоу на интересни камъни за аматьори колекционери.
Професионалистът отива в залата и минава от маса на маса и стига до колекционер от Айдахо.
Малка маса и върху нея – купа.
Малък етикет пред купата посочва цената - 15 долара.
Уетстийн разбърква прашните камъни с опитната си ръка,
усеща нещо странно и го изважда.
Вдига го нагоре - камъкът е с големина на картоф.
Сив с лилави отенъци.
Разглежда го с очите на професионалист, след което поглежда колекционерът.
"Искате 15 долара за това?"
След което хваща един камък.
Не, не, не този.
Този тук седи от много време, можете да го вземете за 10 долара.
Уетстийн бърка в портфейла си, вади смачкани 10 долара
и си тръгва с най-големия в света звезден сапфир.
1095 карата. Предишният рекордьор е със 700 карата по-малко.
Черната звезда от Куинсланд.
Стойността на покупката от 10 долара - 2.5 милиона долара.
Трябваше да стана колекционер на камъни.
Дами и господа, дали ние сме по-различни от този беден, невеж колекционер от Айдахо,
който е притежавал богатството на света в една купа,
но живял като просяк, макар че можел да бъде принц?
Аз познавам добре тази верска общност, която обичам.
Знам как ставаме така бронирани с нашата уникална теология,
но се страхувам, че под тази броня сме скрили звездния сапфир на Господ Исус Христос
и сме го поставили в купата под камъните на 28-те основни учения.
Той е някъде там, в купата... някъде там!
Извинете ме, ако проявявам толкова голямо вълнение по този въпрос.
Не е чудно, че изнемогваме поради липса на съживление.
От 120 години ни е поверен звездният сапфир на цялата истина,
но както евреите, които имали Месия сред себе си,
ние си вършим святата работа без звездния сапфир.
Каква трагична грешка!
Университетът "Андрюс", църквата "Пайъниър Мемориъл" трябва да бъдат
най-христонасочената, интелектуална, академична общност на земята.
Но...
Ако не сме такива, това може да разбие сърцето на който и да е пророк.
Откр. 18:1: "След това видях друг ангел, който слизаше от небето и имаше голяма власт,
и земята бе осветена от неговата слава." Не е ли крайно време за съживлението
на последния изгрев на Земята? Не е ли крайно време за съживление във вас
и в мене при всеки нов изгрев. Да правим така, че да оставаме насаме със Слънцето на правдата -
онова спокойно тихо кътче всеки ден от седмицата.
Глад и жажда за Господ Исус.
Знам, че това, което вършите, е важно.
Знам, че това, което учите, е нещо несравнимо.
Хайде приятели... Ако не притежаваме звездния сапфир,
ние сме една нула, нямаме нищо.
Само тази прашна стара купа с 28 камъка.
Вчера мих колата си в късния следобед, преди изложението.
И си мислех... а всичко това вече беше написано и аз размишлявах.
Осъзнах, че един проповедник няма какво да каже,
за да събуди в сърцата ви страст за Исус Христос.
Това е безумието на проповядването... просто едно пръс-пръс,
Никой проповедник не може да го направи за мене, нито за вас.
Миех си колата и си мислех:
О, Господи, какво ще направиш тогава?
Какво ще се случи на нашата верска общност,
за да се породи в нас глад за Исус?
За да вдигнем този звезден сапфир и да осъзнаем какъв е той... кой е той.
Йоан, който пише книгата Откровение, е същият Йоан, който цитира Исус:
"И когато Аз бъда издигнат от земята, ще привлека всички при Себе Си."
Приятели, това е единствената ни надежда.
Това е единствената ни надежда.
Не това, което се случва тук в съботната сутрин.
Хайде, не си слагайте всички яйца в тази кошница.
Ще бъдете мъртви, ако го направите.
Трябва да е това, което се случва всяка сутрин от живота ви.
"Момко, ако бъда издигнат в живота ти, Аз ще те привлека първо към Себе си,
ще бъдем приятели, както бях с Авраам."
"Момиче, нека бъде издигнат."
Ще кажете, хайде Дуайт, какво мога аз да направя,
не следвам богословие, не мога да навляза във всичко това.
Не трябва да навлизате, а да направите само едно:
Слушайте внимателно, много е просто.
Една история на ден.
Една история на ден от евангелията – Матей, Марко, Лука и Йоан.
Една история на ден – размишлявайте върху нея,
обмисляйте я, четете я и препрочитайте.
И чрез тази история гледайте към Исус и мислете какво ви разказва тя за Него.
Защото Той ти казва: Ако бъда издигнат в сърцето ти, ще те привлека към Себе Си.
И земната светлина от живота ти ще озари този свят.
Хайде, приятели, толкова ли е трудно?
Една история на ден.
От Матей, Марко, Лука и Йоан, това е всичко.
Само една...
И размишлявайте върху нея.
Сега говоря и на професори,
които дори преподават тези теми,
но се мъчат всеки ден да намират време за поклонение.
Една история на ден... само една.
За Исус.
"Когато бъда издигнат, ще привлека хората към себе си."
"Аз съм Слънцето на правдата и когато изгрявам, имам изцеление в протегнатите си ръце."
Имате ли нужда от изцеление днес?
Имате ли нещо дълбоко във вас, което трябва да бъде изцелено?
"Издигнете ме!"
Алилуя.
Няма как да обобща всичко това по обичайния начин.
Искам да ви кажа, преди да се помолим.
Желая с цялото си сърце моята верска общност, която е и ваша,
желая с цялото си сърце изгряването на Христос да се случи отново сред нас.
И последният изгрев да озари целия свят с Христос.
О, Исусе,
направи това, което трябва да направиш.
Говори на това момче,
говори на това момиче,
говори на този възрастен човек,
говори на този зрял човек,
говори на мене, о, Христос.
Кажи това, което желаеш.
И дай на него, на нея, на мене
благодатта,
да имаме смелостта,
да ти отдаваме времето си,
за да създаваме приятелство.
Трима първолаци отпред ни учат на приятелство.
Ти прекарваш време с този, който е Твой приятел.
О, Исус, моля Те,
направи всичко по Твоя начин
в живота на всеки от нас.
Докато все още главите ви са преклонени в молитва, бихте ли запели като молитва с мене.
Нека дори да я изпеем два пъти.
"Насочи поглед към Исус"
Насочи поглед към Исус, погледни към чудното Му лице;
и всичко от този свят ще избледнее
В светлината на Неговата слава и благодат.
Насочи поглед към Исус, погледни към чудното Му лице;
и всичко от този свят ще избледнее.
В светлината на Неговата слава и благодат.